פרס יפה לונדון יערי

פרס יפה לונדון-יערי הוא פרס המוענק מדי שנה לנשים המקדמות יוזמות חברתיות, על שמה של יפה לונדון-יערי.

יפה לונדון יערי הייתה ממקימות ומובילות מערכת הרווחה למשפחות בישראל בימי קום המדינה. במהלך חייה המקצועיים פעלה למען דאגה לקהילה ועמידה על שוויון זכויות לנשים ועל קידום מעמדן. לאחר מותה בשנת 2003, החליטו שלושת בניה – יוסי, אריק ואליעזר יערי ובני משפחותיהם, להקים מתוך עזבונה קרן במטרה "לסייע לנשים לשבור את תקרת הזכוכית ותאפשר להן להתקדם לעמדות ניהול והשפעה בחברה הישראלית" בני המשפחה גייסו לטובת הקרן תרומות נוספות, במטרה להעניק את הפרס לכל הפחות עד ליום בו ימלאו מאה שנה להולדתה.

בני המשפחה פנו ל"קרן החדשה לישראל" כדי שתנהל את הקרן, כשבני המשפחה שותפים מלאים במיון ובקבלת ההחלטות.

במהלך השנים בהן הקרן פועלת ניתנו הפרסים למגוון נשים מפלחים שונים בחברה הישראלית. נשים דתיות וחילוניות, יהודיות וערביות, ישראליות ותיקות ועולות חדשות. נשים שעסקו ביזמות חברתית, יזמות תעסוקתית, גישור בין אוכלוסיות נשים חלשות והממסד, סיוע בהתאגדות מקצועית, גישור בין קהילות ועוד.

הזוכות בפרס

קישורים חיצוניים
 
 עשור לקרן יפה לונדון-יערי
 
 נאום שר הרווחה בטקס הענקת הפרס שנת 2009 סרטון וידאו

יפה לונדון יערי
נשים בישראל